
Nr.  24/811
RAPORT COMUN

asupra proiectul de Lege pentru aprobarea Ordonanţei de urgenţă a Guvernului nr.63/2009 privind darea în administrarea Ministerului Transporturilor şi Infrastructurii a unor suprafeţe totale de teren de 2.534 m², proprietate publică a statului, din administrarea Academiei de Ştiinţe Agricole şi Silvice ,,Gheorghe Ionescu-Şişeşti” - Institutul Naţional de Cercetare – Dezvoltare pentru Zootehnie Baloteşti, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţie „Fluidizare trafic pe DN 1 km 8+100 – km 17+100 şi Centura rutieră în zona de nord a municipiului Bucureşti – obiect 5B – Extindere la 4 benzi a Centurii Rutiere a municipiului Bucureşti pe sectorul cuprins între km 2+400 şi intersecţia cu DN 2”
(PL-x  385/2009)


1. În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PL-x 385 din 7 septembrie 2009, Comisia pentru învăţământ, ştiinţă, tineret şi sport Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.63/2009 privind darea în administrarea Ministerului Transporturilor şi Infrastructurii a unor suprafeţe totale de teren de 2.534 m², proprietate publică a statului, din administrarea Academiei de Ştiinţe Agricole şi Silvice ,,Gheorghe Ionescu-Şişeşti” - Institutul Naţional de Cercetare – Dezvoltare pentru Zootehnie Baloteşti, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţie „Fluidizare trafic pe DN 1 km 8+100 – km 17+100 şi Centura rutieră în zona de nord a municipiului Bucureşti – obiect 5B – Extindere la 4 benzi a Centurii Rutiere a municipiului Bucureşti pe sectorul cuprins între km 2+400 şi intersecţia cu DN 2”.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru industrii şi servicii şi avizul Consiliului Legislativ.


Proiectul de Lege are ca obiect de reglementare trecerea unor suprafeţe totale de teren de 2.534 m², proprietate publică a statului, din administrarea Institutului Naţional de Cercetare – Dezvoltare pentru Zootehnie Baloteşti, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţie „Fluidizare trafic pe DN 1 km 8+100 – km 17+100 şi Centura rutieră în zona de nord a municipiului Bucureşti – obiect 5B – Extindere la 4 benzi a Centurii Rutiere a municipiului Bucureşti pe sectorul cuprins între km 2+400 şi intersecţia cu DN 2”.


2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 46 deputaţi, din totalul de 58 membri ai Comisiilor. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Oana Adriana Badea - secretar de stat în cadrul Ministerului Educaţiei, Cercetării şi Inovării; domnul Valentin Preda – secretar de stat şi domnul Pompiliu Pătraşcu – director general în cadrul Ministerului Transporturilor şi Infrastructurii; domnul Gică Duţu – secretar de stat în cadrul Ministerului Agriculturii, Pădurilor şi Dezvoltării Rurale. 

5. Potrivit prevederilor art. 75 alin. (1) din Constituţia României, republicată, şi ale art.92  alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de Lege a fost adoptat de Senat, în calitate de primă Cameră sesizată, în şedinţa din 1 septembrie 2009.


În urma dezbaterii, în şedinţele din 23 şi 29 septembrie 2009, Comisiile au propus, cu 43 de voturi pentru şi 3 abţineri, adoptarea proiectului de Lege, în forma prezentată de Senat. 

